ખાંભા તુલસીશ્યામ રેન્જ હેઠળ આવેલા ખડાધાર વિસ્તારમાંથી વધુ ત્રણ સિંહબાળના મૃતદેહ મળી આવ્યા છે જેના પગલે વનવિભાગમાં દોડધામ મચી ગઈ હતી. જોકે આ વખતે પણ વન વિભાગના અધિકારીઓએ પોતાની જાત બચાવવા ઈનફાઈટનું કારણ આગળ ધરી દીધું હતું. નોંધનીય છે કે, ૨3 સિંહોના મોતના બનાવ વેળાએ પણ વન વિભાગે પ્રથમ તબક્કે ઈનફાઈટનું કારણ આગળ ધર્યું હતું. ત્યારબાદ વાયરલ ઈન્ફેકશનના કારણે ગીર કેસરીના મોત થયાનું સ્વીકાર્યું હતું.